  Анжелика Тихонова корреспондент 30-тӥ оштолэзьлы Удмуртиын коронавирусэн черлам куинь мурт улонысь кошкиз. Кышномуртъёслы 82, 87 но 89 арес вал. Со сярысь элькунысь оперативной штаб ивортӥз. Туннэ нуналлы 50 выль черламъёслы пусйизы. Соос пӧлын 14 аресозь одӥг нылпи но 65 арессэс ортчем 22 кунмуртъёс.  26-ез черламъёс Ижкарын улӥсьёс, сизыьмез – Ува ёросын, куинез – Дэри ёросын, быдэн кыкен – Глаз, Эгра, Пичи Пурга, Юкаменск ёросъёсын, быдэн одӥген – Алнаш, Вавож, Можга, Сьӧлта, Сюмси, Якшур-Бӧдья ёросъёсын. 63 адями висёнэз вормиз Туннэ нуналлы Удмуртиын выль коронавирус инфекциен черлан 32 сюрс 767 учыр лабораториосын зэматэмын. 29 сюрс 465 адями йӧназ, 416 мурт кулӥз. Та дыре 58 висисьёслэн тазалыксы секыт лыдъяське. Элькунын выль коронавирус инфекцилы 1 миллион 57 сюрс 558 эскеронъёс ортчытӥзы, берло нуналскын – 3 сюрс 663. 30-тӥ оштолэзьлы Удмуртиын 86 сюрс 794 адями коронавируслэсь прививка пуктӥз, со пӧлысь 53 сюрс 440-эз кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  